કેન્દ્ર સરકારે સરકારી કંપનીઓ જેવી કે NTPC, પાવર ગ્રીડ કોર્પ અને ઈન્ડિયન ઓઈલ કોર્પ જેવી જાહેર ક્ષેત્રની કંપનીઓ કેટલાક શહેરોમાં ઈલેક્ટ્રિક વાહનો માટે ચાર્જિંગ સ્ટેશન શરૂ કરવાની તૈયારી કરી રહી છે. એક અધિકારીએ જણાવ્યું કે, સરકાર જાહેર ક્ષેત્રની કંપનીઓને આ પ્રોજેક્ટ માટે સબસીડી પણ આપશે. એનટીપીસીએ તો મહારાષ્ટ્રમાં ચાર્જિંગ સ્ટેશન શરૂ પણ કરી દીધું છે. પાવર ગ્રીડ કોર્પે ગત સપ્તાહે જણાવ્યું હતું કે, તેણે એલ એન્ડ ટી મેટ્રો રેલ (હૈદરાબાદ) લિમિટેડ સાથે હૈદરાબામાં મેટ્રો સ્ટેશનોએ ઈ-કાર્સ અને ઈ-થ્રી વ્હિલર્સ માટે ચાર્જિંગ સ્ટેશનો માટેનું માળખું ઊભું કરવાના કરાર કર્યા છે.